สรุปภาวะตลาดต่างประเทศ ประจำวันที่ 9 มิ.ย. 2565
สรุปภาวะตลาดต่างประเทศ ประจำวันที่ 9 มิ.ย. 2565
สรุปภาวะตลาดต่างประเทศ ประจำวันที่ 9 มิ.ย. 2565
10 มิ.ย. 2565

ดัชนีดาวโจนส์ตลาดหุ้นนิวยอร์กปิดร่วงลงกว่า 600 จุดในวันพฤหัสบดี (9 มิ.ย.) เนื่องจากนักลงทุนกังวลว่าตัวเลขเงินเฟ้อของสหรัฐจะยังคงอยู่ในระดับสูงและผลักดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ย นอกจากนี้ การพุ่งขึ้นของอัตราผลตอบแทนพันธบัตรสหรัฐยังเป็นปัจจัยกดดันตลาด
ดัชนีเฉลี่ยอุตสาหกรรมดาวโจนส์ปิดที่ 32,272.79 จุด ร่วงลง 638.11 จุด หรือ -1.94%, ดัชนี S&amp;P500 ปิดที่ 4,017.82 จุด ลดลง 97.95 จุด หรือ -2.38% และดัชนี Nasdaq ปิดที่ 11,754.23 จุด ดิ่งลง 332.04 จุด หรือ -2.75%
ตลาดหุ้นยุโรปปิดร่วงลงในวันพฤหัสบดี (9 มิ.ย.) หลังธนาคารกลางยุโรป (ECB) ส่งสัญญาณที่จะปรับขึ้นอัตราดอกเบี้ย ขณะที่ปรับเพิ่มคาดการณ์เงินเฟ้อ และปรับลดคาดการณ์การขยายตัวทางเศรษฐกิจในปีนี้
ดัชนี Stoxx Europe 600 ปิดที่ 434.38 จุด ลดลง 5.99 จุด หรือ -1.36%
ดัชนี CAC-40 ตลาดหุ้นฝรั่งเศสปิดที่ 6,358.46 จุด ลดลง 90.17 จุด หรือ -1.40%, ดัชนี DAX ตลาดหุ้นเยอรมนีปิดที่ 14,198.80 จุด ลดลง 247.19 จุด หรือ -1.71% และดัชนี FTSE 100 ตลาดหุ้นลอนดอนปิดที่ 7,476.21 จุด ลดลง 116.79 จุด หรือ -1.54%
ตลาดหุ้นลอนดอนปิดร่วงลงในวันพฤหัสบดี (9 มิ.ย.) โดยปรับตัวลงเป็นวันที่ 3 ติดต่อกัน หลังธนาคารกลางยุโรป (ECB) ส่งสัญญาณว่าจะปรับขึ้นอัตราดอกเบี้ยในยูโรโซนในเดือนหน้าเป็นครั้งแรกในรอบ 10 ปี
ดัชนี FTSE 100 ตลาดหุ้นลอนดอนปิดที่ 7,476.21 จุด ลดลง 116.79 จุด หรือ -1.54%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันพฤหัสบดี (9 มิ.ย.) โดยตลาดถูกกดดันจากรายงานข่าวที่ว่า นครเซี่ยงไฮ้ประกาศล็อกดาวน์พื้นที่บางส่วนพื่อสกัดการแพร่ระบาดของโรคโควิด-19
ทั้งนี้ สัญญาน้ำมันดิบ WTI ส่งมอบเดือนก.ค. ลดลง 60 เซนต์ หรือ 0.5% ปิดที่ 121.51 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนส.ค. ลดลง 51 เซนต์ หรือ 0.4% ปิดที่ 123.07 ดอลลาร์/บาร์เรล
สัญญาทองคำตลาดนิวยอร์กปิดลบในวันพฤหัสบดี (9 มิ.ย.) หลังจากธนาคารกลางยุโรป (ECB) ส่งสัญญาณปรับขึ้นอัตราดอกเบี้ยในเดือนก.ค. นอกจากนี้ การพุ่งขึ้นของอัตราผลตอบแทนพันธบัตรสหรัฐยังเป็นปัจจัยกดดันตลาดทองคำ
ทั้งนี้ สัญญาทองคำตลาด COMEX (Commodity Exchange) ส่งมอบเดือนส.ค. ลดลง 3.7 ดอลลาร์ หรือ 0.2% ปิดที่ 1,852.8 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 27.7 เซนต์ หรือ 1.25% ปิดที่ 21.817 ดอลลาร์/ออนซ์
สัญญาพลาตินัมส่งมอบเดือนก.ค.  ร่วงลง 35.7 ดอลลาร์ หรือ 3.53% ปิดที่ 975.9 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 22.20 ดอลลาร์ หรือ 1.1% ปิดที่ 1,915.60 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (9 มิ.ย.) หลังจากอัตราผลตอบแทนพันธบัตรสหรัฐพุ่งขึ้นแตะระดับสูงสุดนับตั้งแต่วันที่ 11 พ.ค.ปีนี้ ขณะที่นักลงทุนจับตาการเปิดเผยดัชนีราคาผู้บริโภค (CPI) ของสหรัฐในวันนี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.68% สู่ระดับ 103.2400
ดอลลาร์สหรัฐแข็งค่าเมื่อเทียบกับเงินเยน ที่ระดับ 134.27 เยน จากระดับ 134.16 เยน และแข็งค่าเมื่อเทียบกับฟรังก์สวิส ที่ระดับ 0.9801 ฟรังก์ จากระดับ 0.9778 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2689 ดอลลาร์แคนาดา จากระดับ 1.2558 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0624 ดอลลาร์ จากระดับ 1.0718 ดอลลาร์ ขณะที่เงินปอนด์อ่อนค่าลงแตะที่ระดับ 1.2505 ดอลลาร์ จากระดับ 1.2540 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7103 ดอลลาร์สหรัฐ จากระดับ 0.7195 ดอลลาร์สหรัฐ